मायावती ने तीन नए जिलों की घोषणा की  
उत्तर प्रदेश की मुख्यमंत्री मायावती ने तीन नए जिलों का ऐलान कर दिया। एक जिला मुज्जफर नगर के शामली और कैराना को मिलाकर बनाया गया है।
उत्तर प्रदेश की मुख्यमंत्री मायावती ने तीन नए जिलों का ऐलान कर दिया। एक जिला मुज्जफर नगर के शामली और कैराना को मिलाकर बनाया गया है और इसका नाम प्रबुद्ध नगर होगा। बाकी 2 जिले सहारनपुर के देववंद और गाजियाबाद के हापुड़ में बनाए जाएंगे। इन जिलों के बनने के बाद उत्तर प्रदेश में जिलों की संख्या 72 से बढ़कर 75 हो जाएगी।  बताया जा रहा है कि नए जिलों को बनाने का मकसद मुस्लिम और जाट वोटों को लुभाना है। इससे पहले भी मायावती सात नए जिले बना चुकी है जिनके नाम दलित महापुरुषों के नाम पर रखे गए थे। मायावती सरकार की ये पूरी कवायद वोट बैंक की राजनीति से जुड़ी लगती है। यूपी में अगले साल चुनाव होने हैं ऐसे में नए जिले बनाने को चुनावी तैयारियों की तरह देखा जा रहा है।